Discuție:Pitulice sfârâitoare

message: Am o întrebare pentru dl. Danvasilis. În mai multe aarticole apare ideea că două specii se pot încrucișa dând hibrizi. În acest articol ar fi textul următor: Hibridizează rareori cu pitulicea de munte occidentală (Phylloscopus bonelli). Deci, specia Phylloscopus sibilatrix se încrucișează cu specia Phylloscopus bonelli. Caracteristica speciei este izolarea reproductivă. Dacă doi indivizi se pot încrucișa și dau descendenți fertili ei aparțin aceleiași speci. Acest lucru îmi este neclar. Cum două specii se pot încrucișa și să dea descendenți fertili.
replies: text: : Hibridizarea la păsări între forme socotite ca specii independente este relativ frecventă. De exemplu hibrizii dintre ciocănitoarea pestriță mare (Dendrocopos major) și ciocănitoarea de grădină (Dendrocopos syriacus) constituie aproximativ 5,3% din populațiile lor. Vezi articolul Hybrids and mixed pairs of Syrian and Great-spotted Woodpeckers in urban populations. Hibridizarea între specii independente există și la mamifere. De ex. catârul este un hibrid obținut prin împerecherea măgarului cu iapă, masculii catârului sunt sterili și femelele uneori pot fi fecunde. --Danvasilis (discuție) 16 ianuarie 2019 23:34 (EET)
replies: text: : Hibridizarea (sin. hibridare, încrucișare) este o încrucișarea sexuată a două sau mai multe soiuri, specii de plante sau animale, aparținând aceleași specii sau unor specii sau genuri diferite. Hibrizii intraspecifici (din aceeași specie) rezultați sunt fertili, cei interspecifici (dintre 2 specii diferite) pot fi fertili, sterili sau semisterili. Sterilitatea este controlată genetic de gene care împiedică fie fecundarea, fie evoluția embrionului. (după Gheorghe Mohan, Aurel Ardelean. "Dicționar enciclopedic de biologie." 2007) --Danvasilis (discuție) 17 ianuarie 2019 20:32 (EET)
replies: text: ::Referitor la textul dvs. ”Hibridizarea între specii independente există și la mamifere. De ex. catârul este un hibrid obținut prin împerecherea măgarului cu iapă, masculii catârului sunt sterili și femelele uneori pot fi fecunde.”. Această frază o înțeleg. Exemplul este dat și în carțile de biologie de liceu ca exemplu de izolare reproductivă a indivizilor unei specii. Explicația posibilității acestei hibridizări este că cele două specii sunt foarte apropiate iar dovada izolării reproductive este tocmai sterilitatea urmașilor. O definiție din memorie a speciei este că speia este o populație de indivizi care se pot încrucișa liber între ei și pot da descendenți fertili. După înțelegerea mea din acest moment, dacă ar da două specii indivizi fertili nu sunt specii independente ci subspecii. Voi mai citi și sper să mă lămuresc. Vă mulțumesc.
Hibridizarea dinte pitulicea sfârâitoare și pitulicea de munte occidentală a fost confirmată recent și genetic, dar nu se știe dacă hibrizii bonelli × sibilatrix rezultați sunt fertili sau nu. Vezi articolul "Genetically confirmed interbreeding between western Bonelli’s warbler (Phylloscopus bonelli) and wood warbler (P. sibilatrix)".  Termenii hibridizarea, hibridare se referă la încrucișarea a 2 indivizi din specii sau subspecii (rase) diferite, dar nu la încrucișarea a 2 indivizi din aceeași specie (dacă specia este monotipică) sau la indivizii din aceeași subspecie. De regulă hibrizii rezultați din încrucișarea a 2 indivizi din specii diferite sunt sterili, dar există numeroase excepții, mai ales la plante. --Danvasilis (discuție) 18 ianuarie 2019 20:45 (EET)
replies: text: :::”Hibridizarea dinte pitulicea sfârâitoare și pitulicea de munte occidentală a fost confirmată recent și genetic, dar nu se știe dacă hibrizii bonelli × sibilatrix rezultați sunt fertili sau nu.”

text: :::ACUM DACĂ AR FI STERILI HIBRIZII ÎN PROCENT DE 80, 90 % AR FI DOUĂ SPECII DISTINCTE. DACĂ AR FI STERILI DOAR 5, 10 % ATUNCI DUPĂ ÎNȚELEGEREA MEA AR FI ACEEAȘI SPECIE CU 2 SBSPECII. SPECIILE SUNT STABILITE DE OM, DUPĂ DIFERITE CRITERII.

text: :::”Termenii hibridizarea, hibridare se referă la încrucișarea a 2 indivizi din specii sau subspecii (rase) diferite, dar nu la încrucișarea a 2 indivizi din aceeași specie (dacă specia este monotipică) sau la indivizii din aceeași subspecie””

text: :::ABSOLUT DE ACORD

text: :::”De regulă hibrizii rezultați din încrucișarea a 2 indivizi din specii diferite sunt sterili, dar există numeroase excepții, mai ales la plante.”

text: :::PERFECT DE ACORD.

text: :::PĂREREA MEA CĂ AR TREBUI SUBLINIATĂ ÎN ARTICOLE ULTIMA FRAZĂ SI ANUME CĂ SINGURA MODALITATE DE STABILIRE  A UNEI SPECII ESTE EXISTENȚA DESCENDENȚILOR STERILI REZULTAȚI ÎNTRE PRESUPUSELE SPECII DIFERITE.
thread_title: Părere